ΚΑΝΟΝΙΣΜΟΣ (ΕΟΚ) αριθ. 2849/91 ΤΗΣ ΕΠΙΤΡΟΠΗΣ της 27ης Σεπτεμβρίου 1991 για τροποποίηση του κανονισμού (ΕΟΚ) αριθ. 162/67 περί των τρόπων καθορισμού του ύψους των επιστροφών κατά την εξαγωγή, για τα άλευρα, τα πλιγούρια και τα σιμιγδάλια σίτου και σικάλεως

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 16 παράγραφος 6,

Εκτιμώντας:

ότι στο άρθρο 1 του κανονισμού (ΕΟΚ) αριθ. 162/67 της Επιτροπής της 23ης Ιουνίου 1967 περί των τρόπων καθορισμού του ύψους των επιστροφών κατά την εξαγωγή, για τα άλευρα, τα πλιγούρια και τα σιμιγδάλια σικάλεως (3) οριζόταν η ποσότητα σιτηρών η αναγκαία για να παραχθεί ένας τόνος αλεύρι από μαλακό σιτάρι ή από σίκαλη και ένας τόνος πλιγούρια και σιμιγδάλια από μαλακό σιτάρι και σκληρό σιτάρι προκειμένου για τον προσδιορισμό του ύψους των επιστροφών κατά την εξαγωγή των εν λόγω προϊόντων- ότι οι ποσότητες αυτές θα πρέπει να μειώνονται ανάλογα με την τεχνολογική πρόοδο που θα σημειώνεται στο μεταξύ- ότι, εξάλλου, η πράξη έδειξε ότι κάποιες διαφοροποιήσεις των ποσοτήτων αυτών ανάλογα με την περιεκτικότητα των προϊόντων σε τέφρα μπορούν να καταργηθούν-

ότι η Επιτροπή Διαχείρισης Σιτηρών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΟΚ) αριθ. 162/67 αντικαθίσταται από το ακόλουθο κείμενο:

"Άρθρο 1

1. Κατά τον προσδιορισμό του ύψους των επιστροφών που εφαρμόζονται για τα άλευρα μαλακού σίτου ή σίτου σπέλτα και για τα άλευρα σμιγού, οι ποσότητες σίτου που πρέπει να θεωρούνται αναγκαίες για την παραγωγή 1 000 χιλιογράμμων των προϊόντων αυτών είναι, αν ληφθεί υπόψη και η περιεκτικότητά τους σε τέφρα σε σχέση με την ξηρά ουσία, οι ακόλουθες:

Περιεκτικότητα σε τέφρα ανά 100 g αλεύρου (οι αριθμοί εκφράζουν mg) Ποσότητα μαλακού σίτου για 1 000 kg αλεύρου 0 έως 600 1 370 600 έως 900 1 280 901 έως 1 100 1 180 1 101 έως 1 650 1 090 1 651 έως 1 900 1 020

2. Κατά τον προσδιορισμό του ύψους των επιστροφών που εφαρμόζονται για τα άλευρα σικάλεως, οι ποσότητες σικάλεως που πρέπει να θεωρούνται αναγκαίες για την παραγωγή 1 000 χιλιογράμμων αλεύρου αυτής είναι, αν ληφθεί υπόψη και η περιεκτικότητά τους σε τέφρα σε σχέση με την ξηρά ουσία, οι ακόλουθες:

Περιεκτικότητα σε τέφρα ανά 100 g αλεύρου (οι αριθμοί εκφράζουν mg) Ποσότητα σικάλεως 1 000 kg αλεύρου 0 έως 1 400 1 370 1 401 έως 2 000 1 080

3. Κατά τον προσδιορισμό του ύψους των επιστροφών που εφαρμόζονται για τα πλιγούρια και τα σιμιγδάλια μαλακού σίτου των οποίων η περιεκτικότητα σε τέφρα σε σχέση με την ξηρά ουσία κυμαίνεται από 0 έως 600 μιλιγραμμάρια για κάθε 100 γραμμ'ρια, η ποσότητα μαλακού σίτου που πρέπει να θεωρούνται αναγκαία για την παραγωγή 1 000 χιλιογράμμων των εν λόγω προϊόντων είναι, 1 370 χιλιόγραμμα.

4. Κατά τον προσδιορισμό του ύψους των επιστροφών που εφαρμόζονται για τα πλιγούρια και τα σιμιγδάλια σκληρού σίτου, οι ποσότητες σκληρού σίτου που πρέπει να θεωρούνται αναγκαίες για την παρασκευή 1 000 χιλιογράμμων των εν λόγω προϊόντων είναι, αν ληφθεί υπόψη και η περιεκτικότητά τους σε τέφρα σε σχέση με την ξηρά ουσία, οι ακόλουθες:

Περιεκτικότητα σε τέφρα για κάθε 100 γραμμάρια πλιγούρια και σιμιγδάλια (οι αριθμοί εκφράζουν mg) Ποσότητα σκληρου σίτου για 1 000 kg πλιγούρια και σιμιγδάλια 0 έως 1 300 1 500 (κόσκινο με διάμετρο οπών 0,160 mm) 0 έως 1 300 1 340 μεγαλύτερη από 1 300 1 260

5. Η σε τέφρα περιεκτικότητα των αλεύρων για τα οποία γίνεται λόγος στις παραγράφους 1 και 2 προσδιορίζεται σύμφωνα με τη μέθοδο ανάλυσης η οποία περιγράφεται στο παράρτημα του παρόντος κανονισμού."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Σεπτεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 353 της 17. 12. 1990, σ. 23. (3) ΕΕ αριθ. 128 της 27. 6. 1967, σ. 2574/67.